PADRÓNS COBRATORIOS DAS TAXAS DE ENTRADA DE VEHÍCULOS (VADOS), SERVIZO DE DISTRIBUCIÓN DE AUGA, SERVIZO DE SUMIDOIRO E DE LIMPEZA E MANTEMENTO ZONAS COMÚNS CEMITERIO
ADMINISTRACIÓN LOCAL — Municipal — Meaño (Outros documentos, notificacións e informacións públicas, 26/10/2023)

Expóñense ó público nas oficinas municipais desde o 27 de outubro ao 27 de novembro de 2023, ambas datas incluídas, os padróns correspondentes ás taxas por entrada de vehículos a través das beirarrúas, beiravías e outros espazos de uso público, pola prestación do servizo de distribución de auga -período de lectura xuño 2022 a xullo 2023 (máis IVE, máis Canon da auga, máis canon de xestión de depuradoras), de servizo de sumidoiro de augas residuais (máis canon de xestión de depuradoras) e por limpeza e mantemento de zonas comúns do cemiterio municipal de Dena, correspondentes ao ano 2023, compresivos das liquidacións; podendo os interesados examinalos durante dito período e, no seu caso, presentar no prazo dun mes, desde o 28 de novembro ata o 27 de decembro, recurso de reposición previo ó contencioso-administrativo ante a Xunta de Goberno Local, (artigo 14.2 do R. D. Lvo.2/2004, do 5 de marzo, polo que se aproba o texto refundido da Lei Reguladora das Facendas Locais). De conformidade co previsto no artigo 12 R. D. Lvo.2/2004, do 5 de marzo, polo que se aproba o texto refundido da Lei Reguladora das Facendas Locais en relación cos artigos 23, 24 e 25 do Regulamento Xeral de Recadación, do 29 de xullo de 2005, comunícaselle aos contribuíntes afectados que o período voluntario de cobranza destas taxas, será o comprendido entre o día 28 de outubro ao 27 de decembro de 2023, ámbalas dúas datas inclusive. Tendo en conta que o prazo límite de ingreso será o día 27 de decembro no horario de caixa de cada entidade bancaria colaboradora (artigo 19.3 do Regulamento Xeral de Recadación). Estas taxas poderán satisfacerse a través de calquera da entidade bancaria empregando os instrumentos de ingreso (recibos) que se enviarán ao domicilio declarado do contribuínte por correo ordinario ou mediante a domiciliación bancaria, ao abeiro do artigo 23 e ss. Do Regulamento xeral de recadación. No caso de perda do devandito instrumento ou cambio de domiciliación bancaria ou en caso de non recibir nos seus domicilios os instrumentos de ingreso o obrigado ao pagamento poderá, ata o día 27 de decembro de 2023, obter un duplicado nas Oficinas municipais (R/Campo da Feira, nº 1- Meaño. Tlf.986747102, Fax 986747391, concellodemeano@concellodemeano. com), posto que a non recepción non exonera da obriga do pagamento nin impide a utilización da vía de prema. O presente anuncio ten carácter de notificación colectiva ao abeiro do artigo 102 da Lei 58/2003, 17 de decembro, xeral tributaria. Os recibos que figuren correctamente domiciliados faranse chegar ás respectivas entidades financieras para que sexan cargados nas contas das e dos seus clientes o día 27 de novembro de 2023. O vencemento do prazo en período voluntario, sen ter sido satisfeita a débeda, determinará o comenzo do procedemento executivo, a percepción da recarga correspondente e demáis conceptos esixidos tal e como se fixa no artigo 26, 28 e 161 da Lei 58/2003 Xeral Tributaria. A falta de pago do canon da auga e do canon de xestión de depuradoras no período voluntario sinalado suporá a esixencia do canon da auga e do canon de xestión de depuradoras directamente ao contrubuínte pola vía de contrinximento pola consellería competente en materia de facenda da Xunta de Galicia. A repercusión do canon da auga e do canon de xestión de depuradoras poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Meaño, o Alcalde Carlos Vieitez Fernández. Documento asinado e datado dixitalmente ao marxe.